Publication: Magyar Közlöny
Issue: MK-2003-49 (Year: 2003, Number: 49)
Era: 1990-2004
Section: olyan oldhatatlan nitrogén vegyületeket tartalmaz, amelyek nem tartoznak a 8/2001. (I. 26.) FVM rendelet hatálya alá.
Paragraph Index: 965

4. VEGYSZEREK 4.1. Metilvörös indikátoroldat Oldjunk fel 0,1 g metilvöröst (C15H15N3O2) 50 ml etanolban (95%-os) 100 ml-es mérõlombikban. Töltsük jelig vízzel. Jól rázzuk össze. 4.2. Higított sósavoldat, kb. 0,5 mol/l Elegyítsünk 1 térfogatrész sósavat (HCl) (d20 = 1,18 g/ml) 20 térfogatrésznyi vízzel. 4.3. Nátrium-hidroxid oldat, kb. 0,5 mol/l Szén-dioxid-mentesnek kell lennie. Oldjunk fel 20 g nátrium-hidroxid (NaOH) pelletet 1 literes, kb. 800 ml forralt vizet tartalmazó mérõlombikban. Amikor az oldat lehûlt, egészítsük ki 1000 ml-re forralt vízzel, és jól keverjük össze. 4.4. Nátrium-hidroxid mérõoldat, kb. 0,025 mol/l Szén-dioxid-mentesnek kell lennie. A 0,5 mol/l nátrium-hidroxid oldatot (4.3.) forralt vízzel hígítsuk húszszorosára, és jól keverjük össze. Az oldat bórban (B) kifejezett értékét meg kell határozni (lásd 9. pont). 4.5. Bór kalibráló oldat (100 µg/ml B) 1000 ml-es mérõlombikban oldjunk fel vízzel 0,5719 g, 0,1 mg pontossággal bemért bórsavat (H3BO3). Öntsük fel vízzel, és jól keverjük össze. Öntsük át mûanyag palackba, és tároljuk hûtõszekrényben. 4.6. D-mannit (C6H14O6) por. 4.7. Nátrium-klorid (NaCl).

Source: https://magyarkozlony.hu/hivatalos-lapok/7b12edb4f54d69faaf6ac2213f7fc72866aecf87/dokumentumok/2ca24e007a6531092a729b3b8e64afb6af33f55e/letoltes